গত ২৫ আগস্টের পর সীমান্ত পেরিয়ে মিয়ানমারের রাখাইন রাজ্য থেকে বাংলাদেশে ঢুকেছে রোহিঙ্গারা। এই অবস্থায় স্বাস্থ্যঝুঁকির আশঙ্কা করছেন চিকিৎসকেরা। অসুস্থ হয়ে অনেকেই বাংলাদেশে ঢুকেছে। এছাড়া আহত ও অসুস্থ রোহিঙ্গাদের মধ্যে অনেকেই হাসপাতালে ভর্তি রয়েছে। শনাক্ত করা গেছে, যারা সংক্রামক ব্যাধিতে আক্রান্ত। হাম, যক্ষ্মা, হেপাটাইটিস বি ও সি এমনকি এইচআইভি/এইডসে আক্রান্ত রোগীও পেয়েছেন চিকিৎসকেরা। গত ১৫ সেপ্টেম্বরও এইডস রোগে একজনকে শনাক্ত করেছিল চিকিৎসক।